खन्ना| शिवसेना आजाद की बैठक करतार नगर में अध्यक्ष अशोक मेहता की अध्यक्षता में हुई। बैठक में खास तौर पर पंजाब प्रभारी मनजीत मेहरा, सचिव विजय मदान, संगठन मंत्री रितु कोहली, फतेहगढ़ साहिब के प्रदान दविंदर पुरी, लुधियाना के प्रधान वरिंदर मेहरा, महिला विंग समराला की प्रधान ममता छाबड़ा ने शिरकत की। इस दौरान अध्यक्ष अशोक मेहता ने कहा कि सरकार ने अवारा पशुओं की संभाल को लेकर काऊ सेस लगाया है, लेकिन अवारा पशु सड़कों पर घूम रहे हैं। सरकार को या तो काऊ सेस वापल लेना चाहिए या पशुओं की संभाल करनी चाहिए। उन्होंने कहा कि अगर समस्या का जल्द समाधान न हुआ तो शिवसेना आजाद रेल रोको आंदोलन शुरू करेगी। इस मौके पर रमेश भारती, भोला राजपूत, दलविंदर सिंह, अशोक वर्मा, सुरजीत सिंह, विनोद वर्मा, राहुल मेहता, अजय कुमार, सुरजीत कौर, अमनदीप कौर व सतवंत कौर के अलावा अन्य मौजूद थे।